Noverint universi præsentes litteras inspecturi quod de consuetudinibus et controversiis quæ vertebantur inter abbatem et conventum Corbigniacensem ex una parte, et burgenses ejusdem villæ ex altera, compromissum fuit in nos abbatem scilicet Bellevallis et decanum et prepositum Corbigniacensem, quæ tales erant: scilicet manus mortua sine caducum et placitum generale et ballannum et etiam questa novi abbatis Corbigniacensis, et de costamentis litterarum domini episcopi Eduensis et litterarum confirmationis domini papæ et litterarum comitis et comitissæ Nivernensis, salvis aliis consuetudinibus quas habet Corbigniacensis ecclesia adversus burgenses et burgenses adversus ecclesiam adinvicem observandis. Juraverunt etiam burgenses arbitrium nostrum observare, et præpositum Corbigniacensem fidejussorem constituerunt; similiter abbas et conventus Corbigniacensis eumdem præpositum de observando arbitrio fidejussorem constituerunt, quod protulimus in hunc modum: quod prædicti abbas et conventus de prædictis consuetudinibus et controversiis quictaverunt burgenses, et de costamentis litterarum imperpetuum, et de questa novi abbatis quantum ad presens, ita quod ecclesie Corbigniacensi non fiat prejudicium imposterum, et pro hujusmodi quictatione debent dicti burgenses prænominatis abbati et conventui nongentas liberas fortium Nivernensium, quatercentas ad octobas penthecostes et duobus annis sequentibus ducentas libras in quolibet anno ad octobas penthecostes, et in anno tertio centum ad eumdem terminum. Si autem necesse fuerit illas quatercentas mutuo accipere, prænominati burgenses tres partes costamentorum tenentur persolvere, et dicti abbas et conventus quartam. Si vero contigerit quod dicta pecunia pondere vel lege viluerit in valore in quo nunc est, ad Parisiensem cam persolverent. Nos vero de caduco anni præteriti sive censa dictum nostrum reservavimus loco et tempore proferendum. Nos vero abbas Bellevallis et decanus Verzeliacensis in hujus rei testimonium presentem cartulam sigillorum nostrorum munimine duximus roborare. Nos autem decanus et prepositus Corbigniacensis, qui sigilla non habemus, contenti fuimus hiis sigillis. Actum anno Domini M.CC.XXXº, mense maii.